ΚΑΝΟΝΙΣΜΟΣ (ΕΟΚ) αριθ. 946/78 ΤΟΥ ΣΥΜΒΟΥΛΙΟΥ της 2ας Μαΐου 1978 περί συνάψεως της εμπορικής συμφωνίας μεταξύ της Ευρωπαϊκής Οικονομικής Κοινότητος και της Λαϊκής Δημοκρατίας της Κίνας ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113, Εκτιμώντας: ότι είναι σκόπιμο να συναφθεί η εμπορική συμφωνία μεταξύ της Ευρωπαϊκής Οικονομικής Κοινότητος και της Λαϊκής Δημοκρατίας της Κίνας, που υπεγράφη στις Βρυξέλλες στις 3 Απριλίου 1978, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Η εμπορική συμφωνία μεταξύ της Ευρωπαϊκής Οικονομικής Κοινότητος και της Λαϊκής Δημοκρατίας της Κίνας εγκρίνεται εξ ονόματος της Κοινότητος. Το κείμενο της συμφωνίας προσαρτάται στον παρόντα κανονισμό. Άρθρο 2 Ο πρόεδρος του Συμβουλίου προβαίνει στην κοινοποίηση, που προβλέπεται στο άρθρο 11 της συμφωνίας(1). Άρθρο 3 Στη Μικτή Επιτροπή του άρθρου 9 της συμφωνίας η Κοινότης εκπροσωπείται από την Επιτροπή των Ευρωπαϊκών Κοινοτήτων, που επικουρείται από τους αντιπροσώπους των Κρατών μελών. Άρθρο 4 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος. Έγινε στις Βρυξέλλες, στις 2 Μαΐου 1978.

[Source: multi_eurlex | Tokens: 1291]